Odense Adresse-Contoirs Efterretninger, 1828-10-31
Krigsskuepladsen i Tyrkiet. Varna er endelig faldet, og Russernes Standhaftighed, efter en 3 Maaneders haardnakken Beleiring, ogsaa her kronet med Seier. Beretningerne fra den 1 til 11 Octbr. indeholde herom følgende væsentlige Omstændigheder. Den 3 og 4 Octbr. sprængtes de tvende under Fæstningens Vold anlagte Miner, hvorved aabnedes to Brescher i den nord. lige Bastion. Uagtet Fienden ved fire gjentagne natlig Angreb søgde at forstyrre Arbeidet, aabnede Oberst Schilden, selv med største Kjekhed Indgangen til den anden Mine. Omer Priones Korps gjorde, uagtet de bekomne Forstærk, ninger, ingen videre Bevægelse. Ved paa russisk Side at forstærke General=Adjutant Bistrøms Korps og opføre Redonter, for at dække hans Stilling, blev der sørget for, at Fæstningen ingen Hielp skulde faae udenfra, til hvilken Ende Prinds Eugen af Würtemberg ogsaa havde efterladt en stærk Avantgarde i Hadschi=Hassan=Laar og var rykket frem til Osmanschick, medens Generalmajor Deelinghausen, besatte Landsbyen Peinardzi, Til om muligt, ved Hielp af den aabnede Bresche, at besætte den nordlige Bastion og her opkaste et Batterie, blev bestemt 110 Skytter og udsøgte Matroser, som skulde understøttes af et Kompagnie af det 13de Skytte= og to Kompagnier af det Jsmalowske Garde-Regiment, samt 150 med Skandsekurve forsynede Haandværkere. Uden at gjøre en Skud trængte Skytterne og Matroserne, under Søelieutenant Saizewskis Anførsel, en Time før Daggry den 7 Octbr. ind i Breschen og dræbte alle til Forsvar derværende Tyrker, Da de ingen Modstand fandt, lod disse tapre Krigere sig henrive af deres Mod, og trængte, uden at tænke paa Hovedhensigten, som var Bastionens Besættelse, frem lig til midt i Staden. Jmidlertid gjordes blinde Angreb fra de russiske Skandser paa tree forskjellige Punkter, hvorved de tyrkiske Tirailleurer fortrængtes af Fæstningens Grave. men da det desuagtet kunde forudsees, at Skytterne og Matroserne hverken kunde modstaae den hele fiendtlige Besætning, eller blive i Besiddelse af Bastionen, blev der, for at standse Blodsudgydelse, befalet Mandskabet at trække sig tilbage, hvilket skeete i største Orden, og hvorhos et stort Antal kristne Koner og Børn medbragtes. Ved denne Affaire gjordes to Faner til Bytte, og 14 i Bastionen forefundne Kanoner fornagledes eller kastedes i Gravene. Russerne tabte 80 Dræbte og havde 300 Saarede; Fiendens Tab kan anslaaes til 600 Md. Endskjøndt hiint Foretagende ikke havde det forventede Udfald, beviste det dog Tyrkerne, at de ikke mere vare sikre indenfor Varnas Mure, og at Fæstningen kunde indtages med Storm. Bestyrtelsen var desaarsag saa almindelig, at en tyrkisk Agent meldte sig endnu samme Dag, for at underhandle og Fæstningens Overgivelse, og blev af Keiseren, henviist til Admiral Greigh; men vendte tilbage, uden at have udrettet Noget. Om Aftenen den 9de Octbr. indtraf derpaa en af Hovedanførerne, Jussuf=Pascha, og Resultatet af Samtalen med ham blev, at han lovede en bestemt Erklæring den følgende Dag. Jmidlertid standsede Beleirings arbeiderne ikke, og da Jussuf den 10de kom tilbage, gav han den Erklæring: at han maatte tilstaae Umuligheden af længer at forsvare Fæstningen, og desaarsag blot kunde stemme for dens Overgivelse; men da Kapudan=Pascha under intet Vilkaar vilde samtykke i nogen Kapitulation, saa havde han (Jussuf) besluttet, ikke at vende meere tilbage til Fæstningen, men begive sig under Keiserens Beskyttelse. Saasnart dette rygtedes i Fæstningen, nedlagde alle Tropper under Jussufs befaling Vaabnene og strømmede ud af Fæstningen, for at overgive sig til Krigsfanger. Efter at Garnisonen saaledes havde opløst sig selv, bad KapudanPascha, som var flygtet til Citadeller med de faae Tropper, der vare blevne ham troe, om at maatte tilstaaes frie Afmarsch med 3000 Mk. til Omer=Vriones Armeekorps. Dette bevilgede Keiseren ham paa Vilkaar, at han skulde tage Veien over Parawodi eller indskibe sig til Burgas. Henimod Middag kom Deputerede fra Staden, og bade om Tilladelse til at overlevere Keiseren Nøglerne, som han modtog paa Telegraf=Høien. Staden blev nu besat af russiske Tropper, hvilken glædelige Begivenhed forkyndtes ved en levende Kanonild fra alle Skibe. Saaledes fortælles Overgivelsen i et Tillæg til Beretningen, medens det i denne selv hedder, at Kapudan Pascha var taget tilfange af det indtrængende Russer. Keiseren besaae selv Minerne og Brescherne og overtydede sig om de store Vanskeligheder, Man under Beleiringen havde havt at kjempe imod. Tiden havde endnu ikke været tilstrækkelig til at faae det gjorte Bytte optegnet. Efter Fangernes ikke overeenstemmende Udsagn skal Besætningen med de væbnede Jndvaanere i Begyndelsen have udgjort 22,000 Md., hvoraf ved Overgivelsen kun fandtes 6000 i Fæstningen. Efter Varnas Fald er Omer=Prione tiltraadt Tilbagetoget og forfølges af Prinds Engen af Würtemberg. Min dre paalidelige Efterretninger sige, at Burgas ligeledes skal være besat af de russiske Tropper. De fra Odessa afreist fremmede Gesandtere vare den 8de d. ankomne paa VarnasRhed og vilde forblive ombord paa Skibet. Lord Hertes. bur var ogsaa indbudet af Grev Nesselrode at komme til Varna; men skal have undskyldt sig med Upasselighed.